หนุ่มใหญ่เครียดหนัก ผูกคอตายคาห้องขัง สน.ดอนเมือง - bectero.tv
หน้าหลัก ข่าวเช้าวันหยุด ข่าวสังคม-อาชญากรรม หนุ่มใหญ่เครียดหนัก ผูกคอตายคาห้องขัง สน.ดอนเมือง
หนุ่มใหญ่เครียดหนัก ผูกคอตายคาห้องขัง สน.ดอนเมือง
เมื่อเวลา 21.00 น.ที่ผ่านมา ร.ต.อ.เทพพิทักษ์ สินสิบ รองสารวัตร(สอบสวน) สถานีตำรวจนครบาลดอนเมือง รับแจ้งเหตุผู้ต้องหาผูกคอเสียชีวิตภายในห้องขัง สถานีตำรวจนครบาลดอนเมือง ก่อนเข้าตรวจที่เกิดเหตุพร้อมเจ้าหน้าที่กองพิสูจน์หลักฐาน แพทย์นิติเวชรพ.ภูมิพล
ที่เกิดเหตุอยู่ภายในห้องขังชั้น 2 ของ สน.ดอนเมือง พบศพนายสัญญา คล้ายนิลห้าว อายุ 56 ปี สภาพศพสวมเสื้อสีเหลือง กางเกงขายาวสีดำ ใช้ผ้าขาวม้าผูกคอกับลูกกรงห้องขัง ลิ้นจุกปาก เสียชีวิตในสภาพท่ายืน เจ้าหน้าที่ต้องใช้มีดตัดผ้าขาวม้าเพื่อนำศพลงมาให้แพทย์ชันสูตร จากการตรวจสอบพบขาดอาการหายใจจนเสียชีวิต
สอบสวนสิบเวรหน้าห้องขังทราบว่านายสัญญา ถูกเจ้าหน้าที่การท่าอากาศยานสนามบินดอนเมือง ควบคุมตัวมาส่งที่ สน.ดอนเมือง ในช่วงค่ำของวันที่ 8 มีนาคม ที่ผ่านมา ในข้อหา ลักทรัพย์ภายในสนามบินดอนเมือง แต่ผู้ต้องหาให้การภาคเสธ
จากการตรวจสอบประวัตินายสัญญา พบว่ามีหมายจับของศาลจังหวัดอุดรธานี ในคดีฉ้อโกง เมื่อปี 2552 เจ้าหน้าที่จึงควบคุมตัวไว้ ก่อนเกิดเหตุผู้ต้องหาได้ล้างหน้าและขอผ้าเช็ดหน้า สิบเวรหน้าห้องขังจึงให้ผ้าขาวม้าเพื่อเช็ดหน้า แต่ไม่คิดว่าผู้ต้องหาจะนำไปผูกคอกับลูกกรงเหล็กจนเสียชีวิตดังกล่าว
เบื้องต้นเจ้าหน้าที่สันนิษฐานว่าผู้ต้องหาน่าจะเกิดอาการเครียดเนื่องจากถูกจับ จึงคิดฆ่าตัวตาย หลังจากนี้จะนำศพส่งนิติเวชโรงพยาบาลภูมิพลฯ ก่อนประสานญาติให้มารับศพเพื่อนำไปบำเพ็ญกุศลต่อไป
คาห้องขัง
ผู้ต้องขังผูกคอตาย
หนุ่มใหญ่ผูกคอตาย
สาวประเภทสองผูกคอบนศาลาการเปรียญดับปริศนา ญาติไม่เชื่อฆ่าตัวตาย
‘ตำรวจฮีโร่ปั๊มหัวใจช่วยชีวิตพลทหาร’ (24 พ.ย. 60)
ข่าวสังคม-อาชญากรรม 24 November 2017
คืบหน้าคดี ‘พ่อไม่เชื่อ ลูกชายฆ่าตัวตาย’ (22 มิ.ย.60)
ข่าวสังคม-อาชญากรรม 22 June 2017